The Test Kitchen in Kaapstad is onlangs as een van die beste restaurante in die wêreld aangewys toe dit die 50ste plek ingeneem het in ŉ kompetisie wat deur meer as 1 000 kulinêre kenners beoordeel is.
Dié jaarlikse kompetisie, The World’s 50 Best Restaurants, het vanjaar op 19 Junie in Bilbao, Spanje plaasgevind. Dit bring die wêreld se beste sjefs bymekaar en gee ŉ smakie van die beste bestemmings vir unieke kulinêre ervarings, en dit is ook ŉ barometer vir gastronomie reg oor die wêreld.